Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: 1997. évi CXLIV. törvény módosítása
Paragraph Index: 178

(2) A részvénytársaság saját részvényt azt követõen szerezhet, hogy arra a társaság közgyûlése — törvény eltérõ rendelkezése hiányában — a szavazatok egyszerû többségével meghozott határozatával az igazgatóságot felhatalmazta. A közgyûlés határozatában rendelkezni kell a saját részvények megszerzésének céljáról, módjáról, illetve feltételeirõl, így különösen arról, hogy a felhatalmazás mely részvényfajtába (részvényosztályba) tartozó és legfeljebb hány darab, illetve az alaptõke hány százalékát kitevõ részvény megszerzésére jogosít, a felhatalmazás idõtartamáról — amely a közgyûlési döntés napjától számított tizennyolc hónapot nem haladhatja meg —, valamint ha a részvény megszerzésére visszterhes módon kerül sor, az egy részvényért kifizethetõ ellenérték legalacsonyabb és legmagasabb összegérõl.

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes